CELEX: 62020CN0087
Language: lt
Date: 2020-02-19 00:00:00
Title: Byla C-87/20: 2020 m. vasario 19 d. Bundesfinanzhof (Vokietija) pateiktas prašymas priimti prejudicinį sprendimą byloje Hauptzollamt B / XY

25.5.2020   
            
            
               LT
            
            
               Europos Sąjungos oficialusis leidinys
            
            
               C 175/3
            
         
      2020 m. vasario 19 d.Bundesfinanzhof (Vokietija) pateiktas prašymas priimti prejudicinį sprendimą byloje Hauptzollamt B / XY
      
      (Byla C-87/20)
      (2020/C 175/03)
      Proceso kalba: vokiečių
      
         Prašymą priimti prejudicinį sprendimą pateikęs teismas
      
      
         Bundesfinanzhof
      
      
         Šalys pagrindinėje byloje
      
      
         Kasatorė: Hauptzollamt B
      
      
         Kita kasacinio proceso šalis: XY
      
         Prejudiciniai klausimai
      
      
                  1.
               
               
                  Ar Reglamento (EB) Nr. 865/2006 (1), iš dalies pakeisto Reglamentu Nr. 2015/870, 57 straipsnio 5 dalies a punktą reikia aiškinti taip, kad importuotojui, kuris vežasi iš viso daugiau kaip 125 gramus eršketinių žuvų (Acipenseriformes spp.) ikrų talpyklose, kurių kiekviena paženklinta atskirai, ir nepateikia nei (re)eksporto dokumento, nei importo leidimo, turi būti leista pasilikti iki 125 g ikrų, jei ikrai importuojami nesiekiant nė vieno iš Reglamento Nr. 865/2006 57 straipsnio 1 dalies pirmoje pastraipoje nurodytų tikslų?
                  Jei į šį klausimą bus atsakyta teigiamai:
               
            
                  2.
               
               
                  Ar į Sąjungos muitų teritoriją įvežti egzemplioriai laikomi asmeniniais ir namų ūkio daiktais, kaip tai suprantama pagal Reglamento Nr. 338/97 (2) 7 straipsnio 3 dalį, taip pat tuo atveju, jei importuotojas įveždamas deklaruoja savo ketinimą įvežus padovanoti juos kitiems asmenims?
               
            
         (1)  2006 m. gegužės 4 d. Komisijos reglamentas (EB) Nr. 865/2006, nustatantis išsamias Tarybos reglamento (EB) Nr. 338/97 dėl laukinės faunos ir floros rūšių apsaugos kontroliuojant jų prekybą įgyvendinimo taisykles (OL L 166, 2006, p. 1).
      
         (2)  1996 m. gruodžio 9 d. Tarybos reglamentas (EB) Nr. 338/97 dėl laukinės faunos ir floros rūšių apsaugos kontroliuojant jų prekybą (OL L 61, 1997, p. 1; 2004 m. specialusis leidimas lietuvių k., 15 sk., 3 t., p. 136).